Jelaskan Ing budaya dari Ketindhihan dalam bahasa jawa

Nalika ngalami lumpuh turu, panandhang asring ngalami halusinasi, kaya lagi ndelok wujud utawa ayang-ayang ireng ing sapinggiré ambèn. Mula, kedadéyan iki asring digayutaké karo barang-barang mistis.

Ing Finland lan Swèdhen, lumpuh turu diprecaya disebabaké déning mare, makhluk gaib sing ana gandhèngané karo incubi lan succubi. Miturut kaprecayan masarakat, mare yaiku wanita sing dikutuk lan awaké digawa lunga nalika dhèwèké turu. Dhèwèké banjur nekani para warga nalika dalu lan nglungguhi balung iga kang nyebabaké ngimpi ala.

Ing folklor Newfoundland, South Carolina lan Georgia, diceritakaké yèn lumpuh turu panyebabé roh ala, Hag, sing ninggalaké awaké  ing wayah wengi, lan lungguh ing dhadhané kurban. Kurban biasane tangi kanthi rasa wedi,  lan kangèlan ambegan amarga dhadhané ditindhihi déning Hag.

Ing Fiji, fénoména iki diarani kana tevoro, yaiku "dipangan" déning Iblis. Sétan iki diprecaya minangka sadulur saka wong kang lagi waé séda lan duwèni jejibahan kanggo ngrampungaké urusan wong kang séda sing durung rampung.

Ing Turki, lumpuh turu diarani karabasan, versi liyané saka kunjungan setan nalika turu.

Ing Thailand, diprecaya lumpuh turu disebabaké déning para sétan saka carita rakyat Thailand sing dikenal kanthi jeneng Phi Am (      ).

Ing Indonesia lan Malaysia, lumpuh turu luwih dikenal kanthi jeneng ketindhihan.

Ing budaya Meksiko, diarani se me subio el muerto lan diprecaya anané arwah wong kang wis séda nèmplèk ana badané salah sawijining uwong.

Ing budaya Jepang, diarani kanashibari, sing sejatiné tegesé nalèni saéngga ditegesi dadi ditalèni déning sétan.